Es isch denn au scho spaat gsi, mer hend no chli Journal gschribe, sind go poschte und hend nachher d Tipis bezoge. Nachher hemmer s erschtmal im Restaurant gässe. Zum Glück simmer Mensagwöhnt, drum isches ois nöd so schlimm inecho...  Mer hend es paar Stündli frei gha wommer zum  Volleyballspile oder Fische gnutzt hend, denn simmer zum Nachtspektakel uufbroche. Mer hend ois recht grossi Hoffnige gmacht gha, di meischte hends zimli entüüschend gfunde. S isch eifach meh Action erwartet worde. Doch au das isch verbiigange, mer sind zrugg zum Tipidorf und hend no chli gschnurret und sind chli umeghocket. Mer hend no bekanntschafte mit andere Lüüt gmacht (verschiedenschter Natione, u.a. sogar mitemne Mexikaner...). S isch denn au scho recht spaat i de Nacht gsi, und mer hend ois i oises Bett  ufgmacht